જો નાઇટ ફ્રૅન્કના અહેવાલ મુજબ જઈએ તો આ સમય મુંબઈમાં પ્રાઇમ પ્રૉપર્ટી વિસ્તારોમાં રોકાણ કરવા માટે એકદમ ઉત્તમ સમય છે, કારણ કે કમસે કમ નજીકના ભવિષ્યમાં તો ભાવ ઓછો રહેશે. એ સિવાય મહાલક્ષ્મી જેવા વિસ્તારમાં ભાવ વધવાની શક્યતા દેખાઈ રહી છે તો તાર્કિક રીતે આપણે એ તારણ કાઢી શકીએ કે હાલનો સમય રોકાણ માટે અતિ ઉત્તમ છે. એટલે પાછળ ઠેલવવા કરતાં અત્યારે સમજદારીભર્યો નિર્ણય લઈ પ્રૉપર્ટી ખરીદવી વધુ સારી છે. રિયલ એસ્ટેટ માર્કેટની ભવિષ્યવાણી ન કરી શકાય, છતાં હકીકત એ છે કે હાલમાં પ્રોજેક્ટ ઓછા છે. પ્રૉપર્ટીની અછત છે અને પુરવઠાની સામે ડિમાન્ડ વધી ગઈ છે.